Ivoirité
Ivoirité-poliitikaks nimetatakse 1990. aastate keskel Elevandiluuranniku toonase presidendi Henri Konan Bédié viljelema hakatud natsionalistlikku poliitikat, mille eesmärgiks oli põimida selle immigratsioonisihtmärgina tuntud riigi rahvastik ühte ja kõrvaldada poliitilised konkurendid. See poliitika lõhestas rahvast, tekitas ühiskonnas suurt vastuseisu ja oli Elevandiluuranniku 2002. aasta kodusõja ajend.